b'\n_START_ARTICLE_\nBeowulf\n_START_PARAGRAPH_\nBeowulf je naslov staroangle\xc5\xa1ke epske pesnitve, ki po Nowell Codexu izvira iz \xc4\x8dasa med 8. in zgodnjim 11. stoletjem. Pesnitev opisuje dogodke, ki naj bi se dogajali na ozemlju dana\xc5\xa1nje Danske in \xc5\xa0vedske. Beowulf velja za eno najpomembnej\xc5\xa1ih del Anglo-Saksonske knji\xc5\xbeevnosti in je hkrati edino ohranjeno ve\xc4\x8dje delo starogermanske epike, pesnitev pa je sestavljena iz 3182 vrstic. Verz je aliteracijski._NEWLINE_Ep v prvem delu pripoveduje o miti\xc4\x8dnem ju\xc5\xbenoskandinavskem junaku Beowulfu, ki se bojuje z morsko po\xc5\xa1astjo Grendelom na Danskem. V drugem delu je opisan spopad Beowulfa z zmajem petdeset let kasneje. Zmaja sicer ubije, vendar v boju umre tudi sam._NEWLINE_Poganska motivika se v epu prepleta s kr\xc5\xa1\xc4\x8dansko idejo o dobrem in zlem.'